# Fast opgave Multimedie Integrator:

# ”Design Architects”

Mandag d. 3.oktober 2016 til onsdag den 5. oktober 2016.

Viden Djurs, VID Medie, Kannikegade 12, 8000 Aarhus

**Design Architects**

**Situationsbeskrivelse**

Det danske arkitektfirma Design Architects ønsker en hjemmeside, der professionelt og æstetisk præsenterer deres virksomhed på nettet.

Design Architects består af 3 partnere, som hver især gennem årene er blevet internationalt anerkendte for deres spændende projekter. De er nu gået sammen om at skabe firmaet Design Architects i forsøget på at skabe et kreativt, udviklende og inspirerende miljø. Firmaet henvender sig til både det danske marked, men på sigt også det udenlandske.

**Adresse:**

Design Architects

Vinkelvej 39, 8000 Aarhus

Telefon: 86 35 10 00

Fax: 86 35 10 20

E-mail: [info@design.dk](mailto:info@design.dk)

Folkene bag Design Archtitecs vil gerne have udarbejdet en god markedsføring af firmaet på nettet. Derfor henvender de sig til et professionelt bureau (dig!) for at få lavet en prototype af sitet.

**De ønsker:**

* Et logo
* Et design af sitet (hovedside, menuer & undersider)
* En animeret præsentation der viser grafik og billeder fra nogle af deres projekter samt firmaets navn.
* Et administrationssystem til redigering af sitets indhold – i første omgang blot nyhederne på forsiden.

**Krav til logoet:**

Logoet skal være imødekommende og skal kunne bruges på nettet, visitkort, i præsentationsmateriale med videre. Det skal fungere både i farver og sort/hvid. Logoet skal indgå som et element i banneret eller på hjemmesiden, samt ligeledes kunne anvendes til skiltning i stor størrelse.

**Krav til hjemmesiden:**

Hjemmesiden skal kodes i HTML og CSS og være fuldt funktionsdygtig. Der skal forberedes en søgemaskine på siden - dvs. søgefelter mv. skal være der, men selve søgningen behøver ikke være i funktion. Desuden …

* + - Siden skal kunne vises i de alle almindelige browsere på Mac og Windows og være mobilvenlig.
    - Siden skal indeholde en animeret præsentation. Det skal fungere som reklamebanner for firmaet og kan evt. indeholde en præsentation af deres projekter samt firmaets navn.
    - Logoet skal indgå som et element på banneret eller på hjemmesiden.
    - Der skal på forsiden være en Nyhedsboks
    - Der skal på forsiden indgå mindst 2 billeder (fra medfølgende materiale) som er manipuleret i Photoshop.
    - Der skal være en formular til et Nyhedsbrev til tilmelding og afmelding.
    - På kontaktsiden skal benyttes kort (f.eks. Google) med mulighed for vejvisning

**Firmaet** vil gerne have, at siden afspejler de krav, der stilles til et inspirerende og kreativt firma, som er i front med den designmæssige udvikling.

* Der skal lægges vægt på at siden er præsentabel og tillidsvækkende.
* Der skal lægges vægt på, at siden er overskuelig og nem at finde rundt på.
* Siden skal afspejle et moderne kreativt design som komplimenterer deres afbildede projekter, brugeren skal få indtryk af orden, overskuelighed og troværdighed.
* Firmaet ønsker at inspirere deres kunder, og give dem en følelse af nysgerrighed på, hvad det næste projekt byder på af kreative og smukke løsninger. På denne måde håber de at kunne tiltrække mulige kunder, som vil komme på deres sider igen og igen.

**Menupunkter:**

Forside m/ nyheder (Bilagsmappe 1)

Om Design Architects (Bilagsmappe 2)

Projekter (Bilagsmappe 3)

* Design Architects
* Dan Verbaum
* John P. Herluf
* Niels Hoy Hansen

Galleri(Bilagsmappe 4)

Kontakt (Bilagsmappe 5)

Ansatte (Bilagsmappe 6)

Teksten må godt bestå af ”mumle-tekst” (Lorem Ipsum), men de i bilagsmappe 1 medfølgende nyheds-tekst skal bruges.

Der er leveret billedmateriale i medfølgende mapper, som skal benyttes. Der må ikke hentes billeder ind udefra – men billederne må gerne bearbejdes i Photoshop.

Arbejdsfilerne skal ligge samlet på din arbejdscomputer og sitet skal kunne køre derfra. Husk at tage backup på dit hjemme/fælles-drev.

**Hvis andet vælges skal det specifikt aftales med underviser.**